5. Ettevalmistused EL-India tippkohtumiseks (Marseille, 29. september 2008) 
- Enne hääletamist lõike 20 küsimuses:
Emilio Menéndez del Valle
(ES) Meie fraktsioon soovib esitada päevakorda suulise muudatusettepaneku lõikele 20. Inglise keeles peaks see kõlama järgmiselt, alustan viimaselt realt:
Pöördub India ja ELi poole, iseäranis EL Birma/Myanmari erisaadiku vahendusel, töötamaks üheskoos Birma sõjalise hunta üle võidu saavutamise nimel, et vabastada poliitvangid ja austada inimõigusi;
(Suuline muudatusettepanek kiideti heaks)
- Enne hääletamist lõike 25 küsimuses:
Roberta Angelilli   -
(IT) Hr juhataja, daamid ja härrad, mul on suuline muudatusettepanek lõike 25 alguse kohta. Ma soovin lisada järgmised sõnad: mõistab hukka iga vägivallaakti kristlike kogukondade vastu ning seejärel jätkub originaaltekst. Põhjus selleks seisneb selles, et dokumendis ei sisaldu kusagil mingit selgesõnalist hukkamõistuavaldust selle kohta, mis juhtus Orissas; selle asemel on kasutatud hulga nõrgemaid sünonüüme.
(Suuline muudatusettepanek lükati tagasi ning mõned liikmed skandeerisid loosungit "Euroopa on kristlik, mitte moslemiriik”)
Daniel Cohn-Bendit
(FR) Hr juhataja, kui rassistlikud hääled hüüavad "Moslemitevaba Euroopa”, pöördun teie poole palvega sekkuda!
(Aplaus)
Juhataja
Hr Cohn-Bendit on öelnud oma sõna.
